
Α   Π   Ο   Φ   Α   Σ   Η
«Περί προσωρινών κυκλοφοριακών ρυθμίσεων, μεταξύ των ισόπεδων κόμβων α2 και α3  στην περιοχή του Αγίου Νικολάου Βόνιτσας, στα πλαίσια του έργου: «Κατασκευή – Αναβάθμιση Οδικής Σύνδεσης Πόλης Λευκάδας με τον Οδικό Άξονα «Άκτιο – Δυτικός Άξονας» και Κατασκευή του Νέου Αγωγού Ύδρευσης Λευκάδας». 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ  Α Κ Α Ρ Ν Α Ν Ι Α Σ
Έ χ ο ν τ α ς  υ π ό ψ η:
1. -Τις διατάξεις των άρθρων 55 και 112 του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις».
2. -Τις διατάξεις του άρθρου 40 του Π.Δ. 7/2017 (ΦΕΚ Α14 /09.02.2017) «Αναδιάταξη - αναδιοργάνωση, σύσταση και λειτουργία περιφερειακών υπηρεσιών Ελληνικής Αστυνομίας».
3. -Τις διατάξεις του άρθρου 74 του Ν. 5187/2025 (ΦΕΚ Α 48 /21.03.2025) «Αναδιοργάνωση της δομής της Ελληνικής Αστυνομίας και αναβάθμιση της εκπαίδευσης του ένστολου προσωπικού της Εκσυγχρονισμός του θεσμού της ηλεκτρονικής επιτήρησης υπόδικων, κατάδικων και κρατούμενων σε άδεια Ρύθμιση θεμάτων κρατούμενων σε σωφρονιστικά καταστήματα και άλλες διατάξεις».
4. -Το υπ’ αριθ. 319364/7570 από 16.09.2026 έγγραφο της Διεύθυνσης Τεχνικών Έργων Τμήμα Συγκοινωνιακών Έργων/ Π.Δ.Ε.
5. -Την από 18.09.2026 αναφορά του Α.Τ. Ακτίου – Βόνιτσας  και,  

αποσκοπούντες στην απρόσκοπτη εκτέλεση του έργου, στην ομαλή και την ασφαλή κυκλοφορία οχημάτων και εργαζομένων, λόγω εκτέλεσης εργασιών από την εταιρεία  «ΑΚΤΩΡ Α.Τ.Ε.»

Α Π Ο Φ Α Σ Ι Ζ Ο Υ Μ Ε 

ΑΡΘΡΟ (1)
1.-Την τοποθέτηση νέας εργοστασιακής οδικής σήμανσης και την εφαρμογή κυκλοφοριακών ρυθμίσεων (αποκλεισμός  – εκτροπή κυκλοφορίας), όπως περιγράφεται στα ανωτέρω (4) σχετικά έγγραφα, για την εξασφάλιση – αποκατάσταση της κυκλοφορίας κατά τη διάρκεια της εκτέλεσης των απαραίτητων εργασιών για την κατασκευή της αντιολισθηρής ασφαλτικής στρώσης στο τμήμα των ισόπεδων κόμβων α2 και α3  στην περιοχή του οικισμού του Αγίου Νικολάου Βόνιτσας ( χ/θ 6+400 έως χ/θ 9+900 του τελικού έργου).
- Ειδικότερα στην περιοχή του ΙΚα3 λόγω των εργασιών ασφαλτόστρωσης αποκλείεται η κυκλοφορία μεταξύ Ακτίου – Βόνιτσας και Λευκάδας στο οδικό τμήμα από τον ΙΚα3 έως τον ΙΚα2 και η κυκλοφορία θα διεξάγεται, σύμφωνα με την ανωτέρω (α) εγκεκριμένη τεχνική έκθεση ως κατωτέρω: 
α. Η κυκλοφορία από Λευκάδα προς Άκτιο – Βόνιτσα θα εκτρέπεται μέσω του κατασκευασμένου κλάδου του τελικού έργου ΚΙΚα3 στην υφιστάμενη οδό που συνδέει τον ΙΚα3 με τον ΙΚα2 μέσω οικισμού Αγίου Νικολάου. 
Β. Η κυκλοφορία από Άκτιο – Βόνιτσα προς Λευκάδα θα εκτρέπεται μέσω του κατασκευασμένου κλάδου ΚΑΝ του κυκλικού κόμβου  ΙΚα2 προς οικισμό Αγίου Νικολάου. 
2. Ανωτέρω κυκλοφοριακές ρυθμίσεις θα ισχύσουν από την Πέμπτη 01.10.2026 έως και την Πέμπτη 31.12.2026, ενώ οι εργασίες θα πραγματοποιούνται από την ανατολή έως την δύση του ηλίου με εξαίρεση τις Κυριακές, τυχόν τοπικές αργίες, κατά τα οποία δύναται να υπάρχει σήμανση μακράς διάρκειας για λόγους ασφαλείας, αλλά δεν θα πραγματοποιούνται εργασίες.  
ΑΡΘΡΟ (2)
Κατά το ανωτέρω χρονικό διάστημα, με ευθύνη της αναδόχου εταιρείας «ΑΚΤΩΡ Α.Τ.Ε.», ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας εργαζομένων και οχημάτων και να τοποθετηθεί η προβλεπόμενη από το άρθρο 13 του Ν. 5209/2025 σήμανση, η οποία θα ισχύει καθ’ όλο το 24ωρο, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων οδικών έργων) και την υπ’ αριθ. (4) σχετική εγκεκριμένη μελέτη σήμανσης του έργου.

ΑΡΘΡΟ (3)
Η παρούσα απόφαση ισχύει από την Πέμπτη 01.10.2026 και ύστερα από την δημοσίευσή της στον ιστότοπο του προγράμματος Διαύγεια, σύμφωνα με το άρθρο 4 ν. 3861/2010  και το άρθρο 111 του ν. 5209/2025 Κ.Ο.Κ., καθώς και την τοποθέτηση της προβλεπόμενης οδικής σήμανσης και λήγει την Πέμπτη 31.12.2026. 

ΑΡΘΡΟ (4)
Οι παραβάτες της Απόφασης αυτής, διώκονται και τιμωρούνται, σύμφωνα με τις διατάξεις του Ν. 5209/2025 (ΦΕΚ 100/13.06.2025), «Κώδικας Οδικής Κυκλοφορίας και άλλες διατάξεις». Λήψη επιβαλλομένων μέτρων υλοποίησης παρόντος άρθρου, ανατίθεται στο Αστυνομικό Τμήμα Ακτίου-Βόνιτσας. 

Ο  ΔΙΕΥΘΥΝΤΗΣ 
Κοσμάς ΠΑΠΑΓΡΙΒΑΣ 
Ταξίαρχος

